Document ID: /fineweb-2-swissfilter-quality_10-filterrobots/filtered/01307.jsonl.gz/1248

Politikanët nga Kosova, kanë filluar t’i shpeshtojnë vizitat në Maqedoninë e Veriut, e cila është në fushatë!
Pas Albin Kurtit të Vetëvendosjes, në përkrahje të kandidaturës së Blerim Rekës, doli edhe Shpend Ahmeti, i pari i social-demokratëve.
Ahmeti, që është edhe kryetar i Prishtinës, u pa në Gostivar krah Arben Taravarit gjatë tubimit të Rekës.
Ndërkohë, edhe vëllai i kryeministrit të Kosovës, Ramush Haradinaj, ishte shkurtimisht në Maqedoni.
Daut Haradinaj, që është edhe deputet i Aleancës për Ardhmërinë e Kosovës (në pushtet), u pa duke u shëtitur në sheshin e Dibrës, bashkë me Talat Xhaferrin, kryetarin e parlamentit.
Në një postim tjetër, Haradinaj shihet edhe me eksponentë tjerë të BDI-së, si Musa Xhaferrin dhe zëvendës drejtorin e Doganave të Maqedonisë Irfan Buçi.